Temeljem odredbi Etičkog kodeksa neposrednih nositelja odgojno obrazovne djelatnosti, te Odluke o kućnom redu, Srednje škole Biograd na Moru, škola donosi

**PROGRAM O NAČINU I POSTUPANJU ODGOJNO – OBRAZOVNIH RADNIKA I DRUGIH ZAPOSLENIKA ŠKOLE U PODUZIMANJU MJERA ZAŠTITE PRAVA UČENIKA**

1. **Postupanje u slučajevima vršnjačkog sukoba:**

* svaki sukob mora se prijaviti razredniku, ravnatelju ili stručnom suradniku
* osobe kojima je prijavljen sukob trebaju obaviti razgovor sa sukobljenim učenicima
* tijekom razgovora potrebno je da se dođe mirnog rješenja situacije, te međusobnog ispričavanja
* preventivno ipak je potrebno izvijestiti roditelje o sukobu koji se dogodio te o rješenju situacije

1. **Postupanje u slučajevima nasilnog postupanja prema učeniku:**

* u slučaju nasilnog ponašanja odmah prijaviti razredniku, ravnatelju ili stručnom suradniku.
* u slučaju nasilnog ponašanja svaki radnik škole dužan je odmah poduzeti mjere zaustavljanja sukoba.
* u slučaju potrebe pružiti pomoć sukladno svojim kompentencijama, a po potrebi pozvati policiju.
* ukoliko je učenik ozlijeđen u mjeri koja zahtjeva liječničku pomoć, potrebno je ozlijeđenog hitno odvesti do liječnika.
* razrednik, ravnatelj ili stručni suradnik trebaju izvijestiti roditelja učenika žrtve nasilja i o svemu izvijestiti policiju.
* razrednik, ravnatelj ili stručni suradnik odmah u školu trebaju pozvati roditelje učenika počinitelja nasilja, te obaviti razgovor.
* razgovor se treba obaviti i s drugim učenicima možebitnim svjedocima događaja.
* ukoliko je riječ o osobito teškom obliku nasilnog ponašanja potrebno je izvijestiti resorno ministarstvo
* učeniku počinitelju biti će izrečena adekvatna pedagoška mjera sukladno Pravilniku o pedagoškim mjerama.
* u slučaju sumnje u kazneno djelo pobrinuti se da tragovi i dokazi ne budu uništeni.
* na zahtjev policije predati potrebnu dokumentaciju
* škola u ovakvim slučajevima izvješćuje nadležni Centar za socijalnu skrb, školsku medicinu policiju, nadležni ured državne uprave i resorno ministarstvo.
* Ukoliko je pozvana policija tijekom razgovora učenika i policije potrebno je da bude nazočan roditelj ili skrbnik učenika ili stručna osoba centra za socijalnu skrb ili ravnatelj škole.
* U slučaju ponovljenog nasilnog ponašanja istog učenika, Škola je dužna u suradnji s liječnikom školske medicine i nadležnim centrom za socijalnu skrb, uputiti učenika na postupak procjene rizičnosti ponašanja, mentalnog i fizičkog zdravlja te procjenu obiteljskih prilika.

1. Postupanje u slučajevima ometanja nastave predmetima koje nije odobrio nastavnika:

* Učenik koji ometa nastavu predmetima koje nije odobrio nastavnik dužan je te predmete predati nastavniku
* Predmete opasne po zdravlje i život učenik je obvezan odmah predati nastavniku koji će o tome izvijestiti ravnatelja ili pedagoga škole.
* Ravnatelj ili pedagog obvezni su pozvati roditelja učenika koji je imao neprihvatljive predmete te im predočiti predmet, a u slučaju vrlo opasnih predmeta obavijestiti i policiju.

1. **Postupanje u slučajevima ometanja nastave neprimjerenim ponašanjem:**

* Učenika koji se neprimjerno ponaša na satu nastavnik će upozoriti i upozoriti na posljedice takvog ponašanja
* Ukoliko učenik unatoč upozorenju, nastavi s neprimjerenim ponašanjem, nastavnik će ga uputiti pedagogu ili ravnatelju škole
* Ravnatelj ili pedagog obavijestit će roditelje učenika, upisati u evidenciju o neprimjerenom ponašanju, te vratiti učenika u razred
* U slučaju učestalog kršenja kućnog reda, škola će obavijestiti nadležni tim školske medicine i centar za socijalnu skrb
* U slučajevima teži i učestalih ponavljanja kršenja kućnog reda i etičkog kodeksa škole, škola će organizirati edukacije za učenike i roditelje u suradnji s lokalnom zajednicom.

1. **Dežurstva nastavnika:**

* Odgojno-obrazovni radnici obvezni su dežurati u unutarnjem prostoru škole prema rasporedi ravnatelja
* Dežurstvo počinje 15 minuta prije početka nastave, te završava krajem završetka nastave
* Dežurni nastavnik obvezan je tijekom velikog i svakog malog odmora biti na hodniku škole, a u razred ulazi nakon što svi nastavnici uđu u učionicu
* Tijekom dežurstva dežurni nastavnik vodit će bilješke o eventualnim problemima ako ih je bilo.

Ravnatelj škole:

Ivica Kero, v.r.